แอ็นสท์ คัลเทินบรุนเนอร์

แอ็นสท์ คัลเทินบรุนเนอร์ () (4 ตุลาคม ค.ศ. 1903 - 16 ตุลาคม ค.ศ. 1946) เป็นชาวออสเตรียซึ่งได้เป็นเจ้าหน้าที่ระดับสูงของหน่วยชุทซ์ชตัฟเฟิล(เอ็สเอ็ส)ในช่วงยุคนาซีและเป็นบุคคลผู้มีส่วนรับผิดชอบต่อฮอโลคอสต์ เขาเป็นอธิบดีกรมการใหญ่ความมั่นคงไรช์ (ซึ่งรวมถึงกองบัญชาการตำรวจลับ ตำรวจอาชญากรรม และตำรวจอำนวยความปลอดภัย) ตั้งแต่เดือนมกราคม ค.ศ. 1943 จนกระทั่งสงครามโลกครั้งที่สองในยุโรปได้ยุติลง

คัลเทินบรุนเนอร์ได้เข้าร่วมพรรคนาซีในปี ค.ศ. 1930 และหน่วยเอ็สเอ็สในปี ค.ศ. 1931 และในปี ค.ศ. 1935 เขาได้ถือว่าเป็นผู้นำของชาวออสเตรียหน่วยเอ็สเอ็ส เขาได้ให้ความช่วยเหลือในอันชลุสและได้รับมอบหมายในการบัญชาการของหน่วยเอ็สเอ็สและกองกำลังตำรวจในออสเตรีย ในเดือนมกราคม ค.ศ. 1943 คัลเทินบรุนเนอร์ได้รับการแต่งตั้งให้เป็นหัวหน้าของทบวงกลางความมั่นคงไรช์ ต่อจากไรน์ฮาร์ท ไฮดริช ซึ่งถูกลอบสังหารในเดือนมิถุนายน ค.ศ. 1942

ด้วยความมุ่งมั่นในการต่อต้านชาวยิวและจงรักภักดีต่อฮิตเลอร์อย่างคลั่งไคล คัลเทินบรุนเนอร์ได้คอยควบคุมในช่วงเวลาที่การฆ่าล้างเผ่าพันธุ์ชาวยิวนั้นทวีรุนแรงมากขึ้น เขาเป็นสมาชิกระดับสูงของหน่วยเอ็สเอ็สที่ต้องเผชิญหน้ากับการสอบสวนที่การพิจารณาคดีเนือร์นแบร์กครั้งแรก ซึ่งเขาถูกตัดสินว่ามีความผิดในข้อหาก่ออาชญากรรมสงครามและอาชญากรรมต่อมนุษยชาติ คัลเทินบรุนเนอร์ถูกประหารชีวิตโดยการแขวนคอในเดือนตุลาคม ค.ศ. 1946

หมวดหมู่:บุคคลจากรัฐโอแบร์เอิสเตอร์ไรช์
หมวดหมู่:นาซี
หมวดหมู่:ทหารในสงครามโลกครั้งที่สอง
หมวดหมู่:คริสต์ศาสนิกชนนิกายโรมันคาทอลิก
หมวดหมู่:อาชญากรสงครามชาวออสเตรีย
หมวดหมู่:ชาวออสเตรียที่ถูกประหารชีวิต
หมวดหมู่:ผู้ถูกประหารชีวิตโดยการแขวนคอ
หมวดหมู่:เอ็สเอ็ส-โอเบอร์กรุพเพินฟือเรอร์
หมวดหมู่:ไฮน์ริช ฮิมเลอร์